b'\n_START_ARTICLE_\nSirupas\n_START_PARAGRAPH_\nSirupas (pranc. sirop, arab. \xd8\xb4\xd8\xb1\xd8\xa7\xd8\xa8 \xd8\xb5\xd9\x8a\xd8\xaf\xd9\x84\xd8\xa7\xd9\x86\xd9\x8a\xe2\x80\x8e)\xc2\xa0\xe2\x80\x93 koncentruotas sacharoz\xc4\x97s ir kit\xc5\xb3 cukr\xc5\xb3 (gliukoz\xc4\x97s, fruktoz\xc4\x97s, maltoz\xc4\x97s) grynas ar mi\xc5\xa1rus tirpalas vandenyje ar vaisi\xc5\xb3 sultyse._NEWLINE_Angliavandeni\xc5\xb3 koncentracija tokiame tirpale paprastai svyruoja tarp 40\xe2\x80\x9380\xc2\xa0%. Sirupas b\xc5\xabna klampios konsistencijos d\xc4\x97l gausi\xc5\xb3 vandenilini\xc5\xb3 ry\xc5\xa1i\xc5\xb3 tarp i\xc5\xa1tirpusi\xc5\xb3 cukr\xc5\xb3 molekuli\xc5\xb3, turin\xc4\x8di\xc5\xb3 daug -OH grupi\xc5\xb3, ir vandens molekuli\xc5\xb3.\n_START_SECTION_\nFarmacinis sirupas\n_START_PARAGRAPH_\nMedicinoje naudojamas farmacinis sirupas yra koncentruotas arba sotusis sacharoz\xc4\x97s tirpalas distiliuotame vandenyje._NEWLINE_Pagal Brit\xc5\xb3 farmakop\xc4\x97j\xc4\x85 paprastas sirupas gaunamas tirpinant 1\xc2\xa0kg gryno cukraus 0,5 litro verdan\xc4\x8dio distiliuoto vandens, o po to dar \xc4\xafpilama vandens, kad mas\xc4\x97 likt\xc5\xb3 1,5\xc2\xa0kg. Tokio tirpalo tankis yra 1,33.'